recursal/SuperWikiNEXT-32B huggingface dataset:
Ο **Πάσανγκ Ντάγουα Λάμα** (\* 1912, 15 Σεπτεμβρίου, 1982 Νταρτζίιλινγκ) ήταν Σέρπα ορειβάτης γνωστός για την πρώτη ανάβαση του Τσο Ογιού.

Ο Πάσανγκ Ντάουα Λάμα, ο Τένσινγκ Νοργκέι, ο Ανγκ Τάρκι και ο Γκιάλζεν Νόρμπου Σέρπα, θεωρούνται από τους σημαντικότερους σέρπα ορειβάτες του 20ού αιώνα. 
Ο Πάσανγκ ήταν αρχικά βουδιστής  Λάμα αλλά ασχολήθηκε με τη δουλειά του βαστάζου μεγάλων υψομέτρων και την ορειβασία. Το 1937, ανέβηκεμε τον Βρετανό Φρέντι Σπένσερ Τσάπμαν στο Τσομολάρι (7.314) μ. Δύο χρόνια αργότερα, στις 19 Ιουνίου του 1939, έφτασε μαζί με τον Φριτς Βίεσνερ σχεδόν στην κορυφή του Κ2. Εξαιτίας της επερχόμενης νύχτας ο Πάσανγκ αρνήθηκε να προχωρήσει περισσότερο περαιτέρω. Η καταστροφική αμερικανική αποστολή στο K2 το 1939 περιγράφεται συχνά σαν "σόου για έναν ηθοποιό" από τον γερμανικής καταγωγής Φριτς Βίεσνερ, αλλά την απόφαση για την επιστροφή που τού έσωσε τη ζωή, την πήρε ο Πάσανγκ. Κατεβαίνοντας εξαντλημένοι, ανακάλυψαν ότι οι σύντροφοι του Βίεσνερ είχαν σηκώσει όλες τις κατασκηνώσεις και ετοιμάζονταν να φύγουν από το βουνό θεωρώντας τους νεκρούς.

Το 1953 ο Πάσαννγκ μαζί με τον Χέρμπερτ Τίσι και άλλους δύο διέσχισαν για πρώτη φορά το δυτικό Νεπάλ, όπου Πάσανγκ έδωσε το όνομά του σε κορυφή (Πάσανγκ Πικ) στο Πατράσι Χιμάλ και στις τρεις εξάρες κορυφές. Την 1η Ιουνίου 1954 με μία αργεντίνικη αποστολή κατέκτησε το Νταουλαγκίρι (7900 μ). Στις 19 Οκτωβρίου 1954 πραγματοποίησε την πρώτη ανάβαση του Τσο Ογιού με τους Αυστριακούς Χέρμπερτ Τίσι και Γιόζεφ Γιόχλερ. Στη συγκεκριμένη διαδρομή ο Πάσανγκ έκανε μεταφορά προμηθειών καλύπτοντας υψομετρική διαφορά 4.800 μέτρα μέσα σε δυόμισι ημέρες. Εξαιτίας μιας θύελλας που τους καθυστέρησε, ο Πάσανγκ χρειάστηκε να κατέβει το βουνό και να το ανεβεί ξανά προκειμένου να φέρει εφόδια, τροφή και καύσιμα. Ο Τίσι ανέφερε ότι το επίτευγμα του Πάσανγκ ήταν κάτι μοναδικό στην ιστορία της ορειβασίας.

Ως μέλος ινδικής αποστολής ανέβηκε το 1958 στο Τσο Ογιού για δεύτερη φορά, ενώ το 1959, με επικεφαλής τον Φριτς Μόραβεκ, έλαβε μέρος σε ανεπιτυχή προσπάθεια στο Νταουλαγκίρι. Παρόλο που έφτασαν σε υψόμετρο 7800 μ. οι δύο ορειβάτες αναγκάστηκαν να οπισθοχωρήσουν εξαιτίας σφοδρής θύελλας.

Παραπομπές σημειώσεις
---------------------

1. 1 2  Horrell, Mark (19 Μαρτίου 2014). «10 great Sherpa mountaineers». Ανακτήθηκε στις 26 Αυγούστου 2014.
2. ↑  Ives, Katie (2012-07-11). «The Sharp End — The Center Will Not Hold». *Alpinist*. .

Βιβλιογραφία
------------

* F. Spencer Chapman, *Helvellyn to Himalaya. Including an account of the first ascent of Chomolhari*, London, The Travel Book Club, 1941
* Herbert Tichy, *Land der Namenlosen Berge*, Wien, Ullstein 1954
* Herbert Tichy, *Cho Oyu - Gnade der Götter*, Wien, Ullstein 1955
* Fritz Moravec, *Dhaulagiri. Berg ohne Gnade*, Wien, Österr. Bundesverlag 1960
* Herbert Tichy, *Was ich von Asien gelernt habe Wege, in Weisheit glücklich zu leben*, Wien, Orac 1984

Εξωτερικοί σύνδεσμοι
--------------------

* Φωτογραφικό υλικό από το Τσο Ογιού (Γερμ.)
* Φωτογραφικό υλικό από την αποστολή στο Νταουλαγκίρι 1955[*νεκρός σύνδεσμος*] (Γερμ)
Ο **Πάσχος Μανδραβέλης** είναι Έλληνας δημοσιογράφος και πολιτικός σχολιαστής.

Βιογραφικό
----------

Γεννήθηκε το 1963 στην Κοζάνη. Σπούδασε Οικονομικά στο Εθνικό και Καποδιστριακό Πανεπιστήμιο Αθηνών και πραγματοποίησε μεταπτυχιακές σπουδές με αντικείμενο τα ΜΜΕ (Media Studies) στη *«Νέα Σχολή Κοινωνικών Ερευνών»* (New School for Social Research) της Νέας Υόρκης των ΗΠΑ.

Δημοσιογραφεί σε αθηναϊκές πολιτικές εφημερίδες από το 1982. Σήμερα είναι από τους πιο γνωστούς αρθρογράφους της «Καθημερινής», ενώ εμφανίζεται συχνά και στον τηλεοπτικό σταθμό «ΣΚΑΪ».

Είναι μέλος της Eλληνικής Eταιρείας Oικονομολόγων, της Ένωσης Συντακτών Hμερησίων Eφημερίδων Aθηνών (ΕΣΗΕΑ) και του Οικονομικού Επιμελητηρίου Ελλάδος. Επίσης έχει διατελέσει μέλος του Electronic Frontier Foundation (EFF) και της American Association for the Advancement of Science.
Συντεταγμένες: 37°18′42″N 22°17′26″E﻿ / ﻿37.31168118527833°N 22.290520807896137°E﻿ / 37.31168118527833; 22.290520807896137

Η Παλαιόχωρα, ή Παλιόχωρα, υπήρξε βυζαντινή πολιτεία και οχυρό σε απόσταση περίπου ενός χιλιομέτρου δυτικά της Ιεράς Μονή Καλτεζών, στα όρια περίπου των νομών Αρκαδίας και Λακωνίας. Βρίσκεται σε φυσικά οχυρή θέση στο σημείο που συγκλίνουν το φαράγγι της Λαγκάδας στα δυτικά και η χαράδρα της Παλιόχωρας στα ανατολικά τα οποία με τα νερά τους τροφοδοτούν τον άνω ρου του ποταμού Ευρώτα.

Η θέση είχε ενισχυθεί με κτιστό τείχος και με ίδρυση αναλημμάτων στα σημεία που ήταν αναγκαίο καθώς και με πύργους. Με αυτό τον τρόπο διαμορφώθηκε το αμυντικό οχυρό που είχε σκοπό τη φύλαξη της μεθορίου χώρας Λακωνίας – Αρκαδίας και τον έλεγχο του σημαντικού οδικού άξονα της «Λαγκά­δας» ο οποίος χρησιμοποιήθηκε από την αρχαιότητα έως τα νεότερα χρόνια.

Ο χώρος της Παλιόχωρας εκτείνεται από την «Πάνω Παλιόχωρα» και το φρούριο του Αϊ-Γιώργη στα βόρεια έως  το κυρίως «Κάστρο» στο νοτιότερο σημείο της. Εδώ υπάρχουν ερείπια αγροτικών οικιών σε ύψος περίπου μισού μέτρου, και πολλών εκκλησιών, κυρίως μικρών. Ξεχωρίζουν τα ερείπια του συγκροτήματος της εκκλησίας της Παναγίας της «Μεσοσπορίτισσας». Η μνήμη της τιμάται στις 21 Νοεμβρίου, στα μέσα της περιόδου της σποράς με το παλιό ημερολόγιο.

Η κυρίως οικιστική ακμή της Παλιόχωρας προσδιορίζεται στους ύστερους βυζα­ντινούς χρόνους παράλληλα με την προς βορρά επέκταση του Δεσποτάτου του Μυστρά ενώ άρχισε να φθίνει όταν έπαψε να είναι σημαντικός ρόλος του οχυρού.

Σήμερα τα ερείπια της  Παλιόχωρας είναι καλυμμένα από πυκνή άγρια βλάστηση και η πρόσβαση είναι δυσχερής.

Αναφορές
--------

1. 1 2 3 4  DigiServices/Twinnet 2013-2015. «EG | Παλαιοχώρα (Κάστρο) [ΑΡΚΑΔΙΑ, Τρίπολη]». *www.exploring-greece.gr*. Ανακτήθηκε στις 20 Απριλίου 2021.
2. 1 2 3 4 5  Βελισσαρίου, Παναγιώτης; Πετρονώτης, Αργύρης (2012). Ραυτόπουλος, Σωτήρης, επιμ. «Η βυζαντινή «Παλιόχωρα» Καλτεζών Αρκαδίας». *Η αρχαιολογία στην Πελοπόννησο*. ΔΙΗΜΕΡΙΔΑ EIΣ ΜΝΗΜΗΝ ΤΟΥ ΜΕΓΑΛΟΠΟΛΙΤΗ ΑΡΧΑΙΟΛΟΓΟΥ ΠΑΝΑΓΙΩΤΗ ΒΕΛΙΣΣΑΡΙΟΥ,"Ο Παναγιώτης Βελισσαρίου, Η ρωμαική και Βυζαντινή Πελοποννησος", Πρακτικά (Αρχαιολογικό Ινστιτούτο Πελοποννησιακών Σπουδών) (Αρ. 1): 22-45.. Ανακτήθηκε στις 20/04/2021.
3. ↑  «Παναγία». *Βικιπαίδεια*. 2021-04-16. .

Εξωτερικοί σύνδεσμοι
--------------------

* Παλαιόχωρα Καλτεζών
* Παλιόχωρα Καλτεζών
Η **Βιμπίλια (Vibilia)** είναι ένας μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,91 και φωτεινότερο φαινόμενο μέγεθος 9,97. Ανακαλύφθηκε το 1875 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της θεάς των ταξιδιών της ρωμαϊκής μυθολογίας. Είναι το μόνο μεγάλο μέλος (από τα 180) της «Οικογένειας (αστεροειδών) της Βιμπίλιας», στην οποία έδωσε το όνομά της.

Ένδεκα επιπροσθήσεις αστέρων από τη Βιμπίλια έχουν παρατηρηθεί μέχρι σήμερα, όλες από το 1993 μέχρι το 2018.

Φυσικά χαρακτηριστικά
---------------------

Η μέση διάμετρος της Βιμπίλιας είναι 142,4 χιλιόμετρα. Η μάζα της εκτιμάται σε 5,3 τετράκις εκατομμύρια τόνους με μέση πυκνότητα 2,4 gr/cm³. Η μέση επιτάχυνση της βαρύτητας στον ισημερινό της Βιμπίλιας εκτιμάται σε 3,96 cm/sec², δηλαδή η βαρύτητα εκεί είναι 247 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 75,0 m/sec (270 χιλιόμετρα την ώρα).

Ο φασματικός τύπος της Βιμπίλιας είναι **C** (ανθρακούχος). Το γεωμετρικό άλβεδό της είναι περίπου 0,10. Η μέση θερμοκρασία στην επιφάνειά της εκτιμάται σε 102 βαθμούς Κελσίου κάτω από το μηδέν.

Η Βιμπίλια περιστρέφεται γύρω από τον εαυτό της μία φορά κάθε 13 ώρες και 49 λεπτά.

Παραπομπές
----------

1. ↑  *JPL Small-Body Database*. 2000144.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 143 Αδρία | 144 Βιμπίλια | 145 Αδεόνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Για άλλες χρήσεις, δείτε: Πάτμος (αποσαφήνιση).

Το Ναρκαλιευτικό **Πάτμος Μ-213** (πρώην *YMS-229*, *HMS J-1029*, *HMS BYMS 2229*, *M 2229* και *Ν/Α 69*) ήταν αμερικανικής κατασκευής πολεμικό πλοίο βρετανικού τύπου *BYMS* που προσχώρησε στο Ελληνικό Πολεμικό Ναυτικό.

Ιστορία
-------

Το πλοίο ναυπηγήθηκε στις 7 Σεπτεμβρίου 1942 στα ναυπηγεία "Boothbay Harbor" στο Μέιν των Ηνωμένων Πολιτειών Αμερικής ως *YMS-229*. Η καθέλκυσή του έγινε στις 11 Ιανουαρίου 1943 και η κατασκευή του ολοκληρώθηκε, μετά από τις σχετικές δοκιμές που του υποβλήθηκαν, στις 5 Ιουνίου 1943 οπότε και μεταφέρθηκε, ως «*HMS J-1029*», στην υπηρεσία του πολεμικού ναυτικού της Μεγάλης Βρετανίας όπου μετονομάστηκε εκ νέου σε «*HMS BYMS-2172*».

Επέστρεψε στην επιμέλεια των ΗΠΑ στις 15 Δεκεμβρίου 1946, αλλά την ίδια ημέρα παραχωρήθηκε, ως δανεικό, από την Μεγάλη Βρετανία προς τις Ελληνικές αρχές για την εκκαθάριση των ελληνικών θαλασσών από τα ναρκοπέδια του Β΄ Παγκοσμίου Πολέμου. Έτσι, μεταφέρθηκε αμέσως, ως «*Πάτμος M 2229*», στην υπηρεσία του Ελληνικού Πολεμικού Ναυτικού. Στον ελληνικό στόλο πήρε το όνομα «*Πάτμος Μ-213*» (είναι γνωστό και ως «*Ν/Α Πάτμος 69*») και έλαβε μέρος με επιτυχία στις επιχειρήσεις του εμφυλίου στις νήσους Σάμο και Ικαρία με κυβερνήτη τον Ανθυποπλοίαρχο Ν. Νομικό. Στις 8 Σεπτεμβρίου 1952, αντί να επιστραφεί στη Μεγάλη Βρετανία, αγοράστηκε από το Ελληνικό Υπουργείο Οικονομικών το οποίο παραχώρησε το πλοίο στον ελληνικό στόλο. Ο παροπλισμός του έγινε το 1966.

Πλοία με το όνομα «*Πάτμος*»
----------------------------

Το ναρκαλιευτικό «*Πάτμος*» *Μ-213* είναι μέχρι σήμερα το μοναδικό πλοίο στον ελληνικό στόλο που έφερε το όνομα αυτό.

Πηγές
-----

* «HMS BYMS-2229». *www.navsource.org*. Ανακτήθηκε στις 27 Ιανουαρίου 2014.
* «HMS BYMS 2229 (J 1029)». *www.uboat.net*. Ανακτήθηκε στις 27 Ιανουαρίου 2014.
* «RHS Patmos (M 2229)». *www.uboat.net*. Ανακτήθηκε στις 27 Ιανουαρίου 2014.
* «Πάτμος Μ-213». *www.hellasarmy.gr*. Ανακτήθηκε στις 27 Ιανουαρίου 2014.
Ταψί με πάστα φλώρα
Η **πάστα φλώρα** είναι τύπος επιδορπίου, τάρτας, που είναι κοινός στην Ιταλία, την Αργεντινή, την Παραγουάη, την Ουρουγουάη, την Αίγυπτο και την Ελλάδα.  Είναι ένα σκεπαστό, γεμάτο μαρμελάδα πιάτο ζαχαροπλαστικής που παρασκευάζεται κυρίως από αλεύρι, ζάχαρη και αυγό.  Το κάλυμμα της τάρτας είναι ένα πλέγμα με λεπτές ρίγες που εμφανίζει τη γέμιση από κάτω σε ρομβοειδή ή τετράγωνα τμήματα. Η πάστα φλώρα συνήθως ψήνεται σε κυκλικό σχήμα. 

Το όνομα του πιάτου προέρχεται από το pasta frolla («εύθρυπτη ζύμη»). Ιταλοί μετανάστες το έφεραν στην Αργεντινή και την Ουρουγουάη. Στα ελληνικά, η λέξη frolla παρερμηνεύτηκε με τη λέξη flora, *άνθος*.

Παραπομπές
----------

1. ↑  Πάστα φρόλα: έτσι λέγεται στην πραγματικότητα η πάστα…φλώρα Αρχειοθετήθηκε 2020-03-04 στο Wayback Machine. (in Ελληνική). INews.gr (2011-04-02). Retrieved on 2015-03-23.
2. ↑  pastaflora (in ισπανική). *Diccionario de la lengua española* (22.ª edición), Real Academia Española (2001).
3. ↑  Istituto Treccani, *Vocabolario on line*, *s.v.*
Pasodoble στον πάγο: Luca Lanotte & Anna Cappellini
Το **Πάσο Ντόμπλε** (*Pasodoble*) είναι ένας χορός που μιμείται τις κινήσεις ενός ταυρομάχου. Παρόλο που το Pasodoble έχει τις ρίζες του στις ισπανικές παραδόσεις, πιστεύεται ότι δημιουργήθηκε στη νότια Γαλλία κατά τη δεκαετία του 1930. Το Pasodoble ήταν ένας τρόπος για τους Γάλλους να απεικονίσουν τις τεχνικές που χρησιμοποιούνται στις ισπανικές ταυρομαχίες. Το Pasodoble περιλαμβάνει βήματα που μοιάζουν με αυτά που χρησιμοποιούνται στις ταυρομαχίες και είναι γνωστό ως ένας από τους ταχύτερους χορούς της Latin Ballroom, επειδή οι χορευτές κάνουν περίπου 120 έως 130 κτυπήματα ανά λεπτό. Με δυαδικό ρυθμό και μετριοπαθή κίνηση, το Pasodoble βασιζόταν πιθανότατα σε τυπικούς ισπανικούς χορούς του 16ου αιώνα. Κατά τη διάρκεια του 18ου αιώνα, ενσωματώθηκε σε κωμωδίες και υιοθετήθηκε ως ρυθμιστικό βήμα για το ισπανικό πεζικό, με ένα ειδικό χαρακτηριστικό που κάνει τα στρατεύματα να κάνουν το τακτικό βήμα: 120 βήματα ανά λεπτό. Η μουσική εισήχθη στις ταυρομαχίες κατά τη διάρκεια του 19ου αιώνα. Παίζεται κατά την είσοδο των ταυρομαχιών στο δαχτυλίδι (paseo) ή κατά τη διάρκεια των περασμάτων (faena) λίγο πριν το σκοτώσει. Αντιστοιχεί στον χορό pasodoble (παραδοσιακή και αίθουσα χορού).

Χαρακτηριστικά
--------------

Το Pasodoble έχει ισπανικά και γαλλικά χαρακτηριστικά. Τα βήματα συχνά περιέχουν γαλλικούς όρους, αλλά ο χορός μοιάζει με τη φύση των ταυρομαχιών. Ο άνδρας απεικονίζει το ματαντόρ (matador) στο χορό και η γυναίκα απεικονίζει τον ταύρο. Το Pasodoble είναι ένα ζωντανό ύφος χορού με τη μουσική που μοιάζει με μαρκαρίσματα. Μοντελοποιείται μέσα από τον ήχο, το δράμα και την κίνηση των ισπανικών και πορτογαλικών ταυρομαχιών. Η αρχική του μορφή ως ισπανική στρατιωτική πορεία εξακολουθεί να ερμηνεύεται σήμερα στα πλαίσια των φεστιβάλ Moor και Christian, στη νοτιοανατολική περιοχή της Ισπανίας, και είναι το επίκεντρο των σημερινών παραγωγών. Το Pasodoble είναι πιο γνωστό και χρησιμοποιείται σήμερα για χορευτικούς αγώνες.

Εξωτερικοί σύνδεσμοι
--------------------

* Amparito Roca Video
* Maestro Manuel Lillo '*Plaza de las Ventas' Score*
* «Paso Doble - Bella Ballroom Dance Studio» (στα αγγλικά). *Bella Ballroom*.. Ανακτήθηκε στις 2018-02-03.
* Pytlik, George. «Paso Doble: the Spanish dance from France | Delta.Dance». *delta.dance* (στα Αγγλικά). Ανακτήθηκε στις 3 Φεβρουαρίου 2018.
Το **Πάστρικ** (αλβανικά: Pashtrik‎, σερβικά: Паштрик‎, *Paštrik*) είναι βουνό στο Κοσσυφοπέδιο και την Αλβανία. Η κορυφή του βρίσκεται στη μεθόριο των δύο κρατών και έχει υψόμετρο 1.986 μ.. Ο Λευκός Δρίνος περνά κατά μήκος του.

Γενικά στοιχεία
---------------

Τα δύο τρίτα του βουνού ανήκουν στην Αλβανία. Βρίσκεται στο βορειοανατολικό τμήμα της χώρας και ο οικισμός Κρούμα βρίσκεται δίπλα στο βουνό. Το ένα τρίτο του βουνού βρίσκεται στο Κοσσυφοπέδιο, στο νοτιοανατολικό τμήμα της χώρας. Ο οικισμός Γκιονάι βρίσκεται δίπλα στο βουνό. Σχηματίστηκε κατά τον Παλαιοζωικό αιώνα, και καλύπτεται από ασβεστόλιθο της μεσοζωικής περιόδου, κυρίως κάτω από βλάστηση. 

Στο βουνό κατοικούν μικρά θηλαστικά στα οποία περιλαμβάνονται o κοινός αρουραίος, ο ρουμανικός σκαντζόχοιρος, το βαλκανικό μοσχάρι, ο ευρωπαϊκός αρουραίος και ο τυφλός αρουραίος.

Δείτε επίσης
------------

* Κατάλογος βουνών της Αλβανίας
* Κόριτνικ
* Όρος Σκάρδος

Παραπομπές
----------

1. ↑  Marković, Jovan (1990). *Enciklopedijski geografski leksikon Jugoslavije*. Sarajevo: Svjetlost. ISBN 978-86-01-02651-3.
2. ↑  «Small terrestrial mammals of Albania: distribution and diversity (Mammalia, Eulipotyphla, Rodentia)» (PDF). *zookeys.pensoft.net*. Tirana: University of Tirana. Ανακτήθηκε στις 27 Ιουνίου 2019.
**Παντόποδα** είναι ομοταξία αρθρόποδων, τα οποία ζουν στη θάλασσα και ονομάζονται και **Πυκνογονίδες**. Η ονομασία τους οφείλεται στα συνήθως πολύ μεγάλα σε μήκος πόδια τους. Ζουν σε παράκτιες αλλά και σε πολικές περιοχές, έρποντας στο βυθό ή σε μέσα σε βράχους και σε θαλάσσια φυτά. Επίσης, συναντώνται και σε μεγάλα βάθη της τάξης των 4.000 μέτρων. Υπάρχουν περί τα 500 είδη Παντόποδων.

Ταξινόμηση
----------

Η ταξινόμηση των πυκνογονιδών δεν είναι συγκεκριμένη. Παλαιότερα, οι επιστήμονες τα κατέτασσαν στα Αραχνοειδή, ενώ άλλοι τα κατατάσσουν στα Καρκινοειδή.

Περιγραφή
---------

Το σώμα τους είναι μικρό και λεπτό, ενώ διαιρείται σε τρία μέρη: το κεφάλι, τον κορμό και την κοιλιά, η οποία χωρίζεται σε άρθρα. Στο κεφάλι έχουν χηληκεραίες, οι οποίες χρησιμεύουν για την προστασία από τους εχθρούς ή και για την επίθεση. Εκτός αυτών, φέρουν και δύο ζεύγη κεραιών για να συλλαμβάνουν την τροφή τους και δύο μάτια για να βλέπουν. Σε ορισμένα βενθικά είδη (που ζουν στις αβύσσους) τα μάτια δεν υπάρχουν. Στην άκρη της προβοσκίδας τους βρίσκεται το στόμα, που είναι μυζητικό. Τα Παντόποδα φέρουν τέσσερα ζεύγη πολύ μακριών συνήθως ποδιών, εξ ου και η ονομασία τους.

Βιβλιογραφία
------------

* Συλλογικό έργο, Νέα Εγκυκλοπαιδεία, εκδ. Μαλλιάρης- Παιδεία, 2006, τ. 20, σελ. 81.

Παραπομπές
----------

* A. Maxmen, W. E. Browne, M. Q. Martindle & G. Giribet (2005). «Neuroanatomy of sea spiders implies an appendicular origin of the protocerebral segment». *Nature* **437**: 1144–1148. doi:10.1038/nature03984.

Εξωτερικοί σύνδεσμοι
--------------------

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Παντόποδα** |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παντόποδα** |

* PycnoBase: Παγκόσμιος κατάλογος των Πυκνογονίδων
* Introduction to the Pycnogonida
* Φωτογραφίες
	+ Βιβλιογραφία (από το Franz Krapp)
Η **Πανωραία Χατζηκώστα** ή **Χατζηκώσταινα**, γνωστή με το παρατσούκλι **Ψωροκώσταινα** ή **Ψαροκώσταινα**, ήταν Ελληνίδα Μικρασιάτισσα καταγόμενη από αρχοντική οικογένεια των Κυδωνιών (Αϊβαλί). Κατέφυγε στο Ναύπλιο, μετά την καταστροφή του Αϊβαλιού από τον τουρκικό στρατό, όπου έχασε και τα τέσσερα της παιδιά και τον άντρα της, που μπήκε στην πόλη στις 2 Ιουνίου 1821 για να εκδικηθεί την πυρπόληση τουρκικού δίκροτου στις 27 Μαΐου στην Ερεσό.

Η "Ψωροκώσταινα" καταγράφηκε στην ιστορική μνήμη, όταν, σύμφωνα με αναφορές της εποχής, προσέφερε τα ελάχιστα υπάρχοντά της στον έρανο που έλαβε χώρα στο Ναύπλιο για την ενίσχυση των πολιορκημένων του Μεσολογγίου, το 1826. Ο Ευάγγελος Δαδιώτης, αναφέρεται στην δήλωσή της: «Δεν έχω τίποτα άλλο από αυτό το ασημένιο δαχτυλίδι κι αυτό το γρόσι. Αυτά τα τιποτένια προσφέρω στο μαρτυρικό Μεσολόγγι».

Έκτοτε χρησιμοποιείται η έκφραση "Ψωροκώσταινα" που αναφέρεται στο ελληνικό κράτος ως κράτος φτωχό, που βασίζεται το περισσότερο στην εθελοντική συνδρομή και προσπάθεια των κατοίκων του παρά στη σωστή και επιστημονική οργάνωση και διαχείριση των εσόδων του .

Παραπομπές
----------

1. 1 2 3 4  Πανωραία Χατζηκώστα: Η αρχόντισσα από το Αϊβαλί που θυμόμαστε ως «Ψωροκώσταινα»
2. ↑   , Η Ψωροκώσταινα, Του Νίκου Φλεμετάκη, Εφημερίδα "ΠΑΤΡΙΣ" της Κρήτης, 23/11/2010
3. ↑  , Ευ. Δαδιώτης, «Αιγαιοπελαγίτικα» τεύχος 13
4. ↑   Γ. Μπαμπινιώτης, Λεξικό της Νέας Ελληνικής Γλώσσας
Το **πάτζον** είναι τηγανιτό πιάτο. Αποτελείται από πάστα αυγού, αλεύρι, ρύζι, κρεμμύδι και άλλα πρόσθετα συστατικά ανάλογα με την ποικιλία. Μοσχάρι, χοιρινό, Κορεάτικη σαλάτα, όστρακα και άλλα θαλασσινά είναι τα ως επί το πλείστον χρησιμοποιούμενα συστατικά.

Το πάτζον είναι παρόμοιο με Κινέζικο πιάτο σε εμφάνιση, αλλά είναι λιγότερο πυκνό σε χρώμα και δεν γίνεται από μια ζύμη.

Είδη
----

### Θαλασσινό

Στα Κορεάτικα το θαλασσινό πάτζον ονομάζεται *χέμουλ πάτζον*. Διάφορα θαλασσινά χρησιμοποιούνται στην πάστα[*ασαφές*].

Εικόνες
-------

* ΠάτζονΠάτζον
* ΠάτζονΠάτζον
* ΠάτζονΠάτζον
* ΠάτζονΠάτζον
Η **Ηγερία (Egeria)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,74. Ανακαλύφθηκε το 1850 από τον Ανιμπάλε ντε Γκάσπαρις, που παρατηρούσε από τη Νάπολη, και έλαβε το όνομα της συζύγου του Νουμά Πομπιλίου, του δεύτερου βασιλιά της Ρώμης.

Η μέση διάμετρος της Ηγερίας υπολογίσθηκε, από την επιπρόσθηση ενός αστέρα στις 8 Ιανουαρίου 1992, σε 217 επί 196 χλμ. (μέση 207,6 χλμ.), δηλαδή ένα σχήμα αρκετά κοντά στο σφαιρικό για τις διαστάσεις της. Η μάζα της εκτιμάται σε 9,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Ηγερίας εκτιμάται σε 5,8 cm/sec², δηλαδή η βαρύτητα εκεί είναι 170 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 110 m/sec.

Ο φασματικός τύπος της Ηγερίας είναι **G** (ανθρακούχος με πυριτικά), όπως της Δήμητρας. Το άλβεδό της είναι συνακόλουθα χαμηλό (0,083) και η μέση θερμοκρασία στην επιφάνειά της εκτιμάται σε 99 βαθμούς Κελσίου κάτω από το μηδέν.

Η Ηγερία περιστρέφεται γύρω από τον εαυτό της μία φορά κάθε 7 ώρες και 3 λεπτά.

Παραπομπές
----------

1. ↑  *JPL Small-Body Database*. 2000013.

  


Αστεροειδείς| 12 Βικτωρία | 13 Ηγερία | 14 Ειρήνη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το **ξύρισμα** είναι η μείωση του μήκους των τριχών ή η αφαίρεσή τους. Γίνεται με τη χρήση ενός ξυραφιού ή με οποιοδήποτε άλλο είδος εργαλείου με λεπίδα. Το ξύρισμα γίνεται συνήθως από τους άνδρες για να αφαιρέσουν τα γένια του προσώπου τους και από τις γυναίκες για να αφαιρέσουν από το πόδι τις τρίχες.

Τόσο οι άνδρες όσο και οι γυναίκες ξυρίζουν μερικές φορές τις τρίχες στο στήθος, στην κοιλιά, τις φαβορίτες στο αυτί, ή οποιαδήποτε άλλη τρίχα του σώματος. Το ξύρισμα κεφαλής είναι πολύ πιο κοινό στους άνδρες. Συχνά συνδέεται με θρησκευτικές παραδόσεις, υπηρεσία στις ένοπλες δυνάμεις ή και αθλήματα όπως το κολύμπι και το τρέξιμο. Ιστορικά, το ξύρισμα κεφαλιού έχει επίσης χρησιμοποιηθεί ως ποινή. Το ξύρισμα των μαλλιών της κεφαλής γίνεται μερικές φορές και από ασθενείς με καρκίνο όταν η χημειοθεραπεία τούς οδηγήσει σε τριχόπτωση.

Ιστορία
-------

Πριν από την εμφάνιση των ξυραφιών, το ξύρισμα γινόταν με τη χρήση κελυφών για να τραβηχθούν οι τρίχες ή με νερό και κοφτερό εργαλείο. Περίπου το 3000 π.Χ. όταν αναπτύχθηκαν χάλκινα εργαλεία, εφευρέθηκαν, πρώιμες, ξυριστικές μηχανές χαλκού. Η ιδέα μιας αισθητικής προσέγγισης για την προσωπική υγιεινή μπορεί να έχει αρχίσει αυτή τη στιγμή. Ο Μέγας Αλέξανδρος προώθησε έντονα το ξύρισμα κατά τη διάρκεια της βασιλείας του τον 4ο αιώνα π.Χ. Σε μερικές αμερικανικές φυλές, κατά την εποχή της βρετανοκρατίας, ήταν συνηθισμένο για τους άνδρες και τις γυναίκες να απομακρύνουν όλα τα μαλλιά του σώματος χρησιμοποιώντας αυτές τις μεθόδους.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4396341-9

 |

 |
Δάπεδο από μασίφ ξύλο με επικάλυψη από πολυουρεθάνη.
Το **ξύλινο δάπεδο**, **παρκέτο**, ή/και **παρκέ** (*αγγλ.* *wood flooring, parquet*) είναι πάτωμα που κατασκευάζεται από ξύλο ή προϊόντα ξύλου, που έχει κατάλληλα μορφοποιηθεί και σχεδιαστεί για δομική και αισθητική χρήση. 

Το ξύλο ως φυσικό υλικό υψηλής αισθητικής ομορφιάς και θερμικής μονωτικότητας είναι μια κοινή και συνηθισμένη επιλογή ως παρκέτο (δάπεδο) και μπορεί να διατίθεται σε διάφορα σχέδια, χρώματα, κοπές και είδη. Στα δάπεδα αυτά περιλαμβάνεται και τα δάπεδα από μπαμπού αν και αυτά είναι κατασκευασμένα από υλικό παρόμοιο και όχι από ξύλο.

Τύποι
-----

### Ξύλινα δάπεδα (κλασικά)

Τα δάπεδα από μασίφ ξύλο είναι κατασκευασμένα από ξύλινες σανίδες, πάχους 20-25 mm. Τα δάπεδα από μασίφ ξύλο χρησιμοποιήθηκαν αρχικά για δομικούς σκοπούς, τοποθετημένα κάθετα στις ξύλινες δοκούς στήριξης ενός κτηρίου, γνωστών ως δοκοί ή έδρανα. Προτιμούνται τα είδη, λευκή δρυς, σφενδάμι, οξιά, καρυδιά και πολλά άλλα, συνήθως με υψηλή σκληρότητα και καλές ηχομονωτικές ιδιότητες.

Με την αυξημένη χρήση του σκυροδέματος ως υποδάπεδο, το κατασκευασμένο ξύλινο δάπεδο έχει αποκτήσει δημοφιλία. Ωστόσο, τα δάπεδα από μασίφ ξύλο εξακολουθούν να είναι κοινά, έχουν παχύτερη επιφάνεια φθοράς, μπορούν να τρίβονται και να συντηρούνται και φέρουν συνήθως ένα σκληρό λούστρο.

 Δρύινο παρκέτο - *ψαροκόκαλο*.
### Λαμινέιτ

 Το ξύλινο παρκέτο είναι ευρέως διαδεδομένο σε κατοικίες.
Το δάπεδο λαμινέιτ είναι νεότερου τύπου δάπεδο, που αποτελείται από δύο ή περισσότερα στρώματα ξύλου που συγκολλούνται μαζί για να σχηματίσουν μια σανίδα. Συνήθως, το δάπεδο αυτό φέρει ως εξωτερική - εμφανής επιφάνεια ένα λεπτό στρώμα (φύλλο ξύλου) από ένα ακριβό και πανέμορφο είδος ξύλου που έχει συγκολληθεί με έναν πυρήνα κατασκευασμένο, α) είτε από φθηνότερα είδη (πεύκο, έλατο, ερυθρελάτη), β) είτε από συγκολλημένο προϊόν ξύλου (HPL) που είναι ινοσανίδα υψηλής πυκνότητας.

Η αυξημένη σταθερότητα του δαπέδου αυτού επιτυγχάνεται με τη λειτουργία κάθε στρώματος υπό γωνία 90° προς το παραπάνω στρώμα (στρώση). Αυτή η σταθερότητα το καθιστά ένα ποιοτικό προϊόν που μπορεί να εγκατασταθεί σε όλους τους τύπους δαπέδων, κυρίως για επαγγελματικούς χώρους αλλά και σε κατοικίες. Σήμερα τα δάπεδα λαμινέιτ (που είναι και φθηνότερα) είναι ο πιο συνηθισμένος τύπος δαπέδων στην Ευρώπη, ενώ έχει αυξηθεί η δημοτικότητα τους και στη Βόρεια Αμερική.

Τα ξύλινα δάπεδα συχνά συγχέονται με τα βινυλικά δάπεδα -που είναι και αυτά διαδεδομένα- αλλά δεν είναι παρκέτα. Το δάπεδο από βινύλιο είναι σαν πλαστικό, που ομοιάζει κάπως με ξύλο.

Παραπομπές
----------

1. ↑  Taylor, Adam M. (2003). «Bamboo Flooring: Better than wood?». University of Tennessee. Αρχειοθετήθηκε από το πρωτότυπο στις 13 Μαρτίου 2018. Ανακτήθηκε στις 6 Μαρτίου 2012.
2. ↑
3. ↑  Vaglica, Sal. «All About Engineered Wood Floors». *This Old House*. This Old House Ventures, LLC. Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
4. ↑  Blanchet, Pierre; Beauregard, Robert; Cloutier, Alain; Gendron, Guy; Lefebvre, Marcel (May 2003). «Evaluation of various engineered wood flooring constructions». *Forest Products Journal* (Madison) **53** (5): 30-37. ISSN 00157473. .
Άποψη της 5ης Λεωφόρου.
Η **5η Λεωφόρος** είναι σημαντική οδική αρτηρία στο δήμο του Μανχάταν στη Νέα Υόρκη. Βρίσκεται βόρεια από το πάρκο Ουάσινγκτον Σκουέαρ στο Γκρίνουιτς Βίλατζ στη δυτική 143η οδό στο Χάρλεμ. Θεωρείται ένας από τους πιο ακριβούς και κομψούς δρόμους στον κόσμο.

Ιστορία
-------

Αρχικά ήταν μια στενότερη οδός, ωστόσο μεγάλο μέρος της Πέμπτης Λεωφόρου νότια του Σέντραλ Παρκ διευρύνθηκε το 1908, θυσιάζοντας τα φαρδιά πεζοδρόμια της, για να φιλοξενήσει την αυξανόμενη κίνηση. Τα κεντρικά τμήματα έχουν γίνει εμπορικά, αλλά ήταν σε μεγάλο βαθμό μια κατοικημένη περιοχή μέχρι τις αρχές του 20ου αιώνα. Το πρώτο εμπορικό κτίριο στην Πέμπτη Λεωφόρο ανεγέρθηκε από τον Μπέντζαμιν Άλτμαν, ο οποίος αγόρασε το γωνιακό κομμάτι στη βορειοανατολική γωνία της 34ης οδού το 1896 και κατεδάφισε το «Μαρμάρινο Παλάτι» του αντίπαλου Α.Τ. Στιούαρτ. Το 1906 το πολυκατάστημά του, B. Altman and Company, κατέλαβε ολόκληρο το μπλοκ μπροστά του. Το αποτέλεσμα ήταν η δημιουργία μιας υψηλής εμπορικής περιοχής που προσέλκυσε τις μοντέρνες γυναίκες και τα πολυτελή καταστήματα που επιθυμούσαν να τις εξυπηρετήσουν. Το κυριότερο κατάστημα Lord & Taylor βρίσκεται ακόμα στην 5η Λεωφόρο, κοντά στο Εμπάιρ Στέιτ Μπίλντινγκ και τη Δημόσια Βιβλιοθήκη της Νέας Υόρκης. 

Στη δεκαετία του 1920, οι πύργοι κυκλοφορίας έλεγχαν σημαντικές διασταυρώσεις από την 14η έως την 59η οδό.

Παραπομπές
----------

1. ↑  «Fifth Avenue The World's Most Expensive Shopping Street (PHOTOS) (Subtext: "For the 9th year in a row, Fifth Avenue between 39th and 60th Streets ranks first among Cushman & Wakefield's Main Streets Across the World Report, according to the New York Post.")». HuffingtonPost.com, Inc. 21 Σεπτεμβρίου 2010. Ανακτήθηκε στις 23 Οκτωβρίου 2010.
2. ↑  Foderaro, Lisa W. "Η έρευνα επιβεβαιώνει την 5η θέση στην κορυφή του λιανικού εμπορίου" , *The New York Times*, 29 Απριλίου 1997. Ανακτήθηκε στις 5 Φεβρουαρίου 2008.

Εξωτερικοί σύνδεσμοι
--------------------

* Πολυμέσα σχετικά με το θέμα  5th Avenue (Manhattan) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315146665
* LCCN: sh90003720
* GND: 4526283-4

 |

 |
Η **Παγκύπρια Ενιαία Οργάνωση Μαθητών** είναι ένωση που εκπροσωπεί τους μαθητές της Κύπρου. Ιδρύθηκε το 1955. Συνέβαλε σημαντικά στις διεκδικήσεις των δικαιωμάτων των μαθητών. Το 1980 συνέβαλε στη δημιουργία μαθητικών συμβουλίων μέσω των οποίων οι μαθητές μπορούσαν και μπορούν να διεκδικούν δικαιώματα. Επιπλέον, μετά από κινητοποιήσεις της ΠΕΟΜ αναγνωρίστηκαν οι Επαρχιακές Συντονιστικές Επιτροπές Μαθητών (ΕΣΕΜ) και η Παγκύπρια Συντονιστική Επιτροπή Μαθητών (ΠΣΕΜ).

Παραπομπές
----------

1. 1 2  «Η ιστορική πορεία του μαθητικού κινήματος μέσα στα 70 χρόνια ΑΟΝ-ΕΔΟΝ». Ανακτήθηκε στις 24 Ιουνίου 2021.

Πηγές
-----

*
Ο **Παγκόσμιος Μετεωρολογικός Οργανισμός** (***W**orld **M**eteorological **O**rganization*, ***WMO***), ελληνικά Π.Μ.Ο. (πι-μι-ό), ιδρύθηκε το 1950 και αποτελεί σήμερα ένα από τους πλέον εξειδικευμένους οργανισμούς του ΟΗΕ. Εδρεύει στη Γενεύη και έχει μέλη όλες σχεδόν τις χώρες του κόσμου. 

Κύριος σκοπός του Οργανισμού αυτού είναι η μεταξύ των χωρών συνεργασία για καλλίτερες και πληρέστερες πληροφορίες στους ενδιαφερομένους και κυρίως στη Ναυτιλία και την Αεροπορία με την ανάπτυξη δικτύων Μετεωρολογικών Σταθμών και την κατά τακτά διαστήματα αναφορά παρατηρήσεων και σταθεροποίηση αυτών, επ΄ ωφελεία στη ναυσιπλοΐα, την αεροπλοΐα, τη γεωργία κ.λπ. Επίσης, προάγει και διατηρεί συστήματα ταχείας ανταλλαγής στοιχείων των σχετικών παρατηρήσεων, ενώ ενθαρρύνει την έρευνα και εκπαίδευση επί του αντικειμένου του.

Όργανα ΠΜΟ
----------

Όργανα του Π.Μ.Ο. είναι:

1. Το Παγκόσμιο Μετεωρολογικό Συνέδριο, που είναι το ανώτατο όργανο του Οργανισμού, καθορίζει την πολιτική. Κάθε κράτος μέλος και επικράτεια εκπροσωπείται από έναν μόνιμο αντιπρόσωπο με τον WMO όταν το Κογκρέσο συνέρχεται κάθε τέσσερα χρόνια. Το Κογκρέσο εκλέγει τον Πρόεδρο και τους αντιπροέδρους του Οργανισμού και μέλη του Εκτελεστικού Συμβουλίου. και διορίζει τον Γενικό Γραμματέα.
2. Η Εκτελεστική Επιτροπή που συγκροτείται από 24 Χώρες-μέλη.
3. Η Γενική Γραμματεία του Π.Μ.Ο. που μπορεί να υπηρετήσει το πολύ δύο τετραετείς θητείες.

Προς διευκόλυνση του έργου, των σκοπών και στόχων του ΠΜΟ, πέραν των παραπάνω, υφίστανται και έξι ακόλουθες επιμέρους "Περιφερειακές Μετεωρολογικές Ενώσεις" (Αφρικής, Ασίας, Ν. Αμερικής, Β. και Κ. Αμερικής, Ευρώπης και ΝΔ. Ειρηνικού).

Ιδιαίτερο τμήμα του W.M.O. είναι η «Επιτροπή Ναυτιλιακής Μετεωρολογίας» (*Commission for Maritime Meteorology*) γνωστή και ως M.M. (=Εμ Εμ). Μαζί με το Πρόγραμμα Περιβάλλοντος του ΟΗΕ (UNEP) οδήγησε στη δημιουργία της Διακυβερνητικής Επιτροπής για την Αλλαγή του Κλίματος.

Αναγνωρισιμότητα
----------------

Το 2007, η Διακυβερνητική Επιτροπή για την Κλιματική Αλλαγή (IPCC), μια κοινή δημιουργία του WMO και του Προγράμματος των Ηνωμένων Εθνών για το Περιβάλλον (UNEP), έλαβε το Νόμπελ Ειρήνης «για τις προσπάθειές τους να δημιουργήσουν και να διαδώσουν μεγαλύτερη γνώση σχετικά με την ανθρωπογενή κλιματική αλλαγή και να τεθούν οι βάσεις για τα μέτρα που απαιτούνται για την αντιμετώπιση αυτής της αλλαγής».

Παραπομπές
----------

1. ↑
2. ↑
3. ↑
4. ↑  "IPCC Nobel Peace Prize". Nobel Prize Committee.

Πηγές
-----

* "Σύγχρονο Ναυτιλιακό Λεξικό" Interbooks Αθήναι 1977 σ.55
* Α. Ζιμπουλάκη "Διεθνές Δίκαιο" - Αθήνα 1979 σ.136

Εξωτερικοί σύνδεσμοι
--------------------

* **WMO** (World Meteorological Organization)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141399695
* LCCN: n79032054
* ISNI: 0000 0001 2171 1432
* GND: 2034291-3
* SELIBR: 135880
* SUDOC: 026551519
* BNF: cb11877797z (data)
* ULAN: 500305882
* NLA: 35620393
* NDL: 00537970
* NKC: ko2003163637
* BNE: XX97180

 |

 |
Ο αστεροειδής **Έκτωρ** (αγγλικά: Hektor) είναι ο μικρός πλανήτης με αύξοντα αριθμό ανακαλύψεως 624, ο μεγαλύτερος όλων των αστεροειδών της Τρωικής Ομάδας. Ο Έκτωρ ανακαλύφθηκε στις 10 Φεβρουαρίου 1907 από τον Άουγκουστ Κοπφ, που παρατηρούσε από τη Χαϊδελβέργη. Ο Έκτωρ περιφέρεται περί τον Ήλιο σε μέση απόσταση (μεγάλος ημιάξονας της τροχιάς του) 5,2561 αστρονομικών μονάδων ή 786,3 εκατομμυρίων χιλιομέτρων. Η εκκεντρότητα της τροχιάς του Έκτορος είναι e = 0,024, και γενικώς τα στοιχεία της τροχιάς είναι παρόμοια με αυτά του πλανήτη Δία, όπως και για τα υπόλοιπα μέλη της Τρωικής Ομάδας αστεροειδών, αλλά η κλίση της τροχιάς ως προς την εκλειπτική είναι μεγάλη, 18,2 μοίρες. Η ονομασία του προέρχεται από τον ομώνυμο Τρώα ήρωα, μολονότι ο αστεροειδής αποτελεί «ηγούμενο» μέλος της Τρωικής Ομάδας. Αυτό έγινε επειδή υπήρξε ένας από τους πρώτους «τρωικούς» αστεροειδείς που ανακαλύφθηκαν, οπότε δεν είχε εφαρμοσθεί ακόμα ο συγκεκριμένος άτυπος κανόνας Ελλήνων-Τρώων της ονοματοδοσίας.

Οι διαστάσεις του Έκτορος είναι 370×195×205 χλμ. πράγμα που τον καθιστά έναν από τους μεγαλύτερους αστεροειδείς της Κύριας Ζώνης (πιθανώς τον όγδοο μεγαλύτερο σε όγκο) και ένα από τα πιο «μακρόστενα» σώματα του μεγέθους του στο Ηλιακό Σύστημα. Στις 17 Ιουλίου 2006 παρατηρήθηκε στο υπέρυθρο με το τηλεσκόπιο των 10 μέτρων Κεκ II και το σύστημα Προσαρμοστικής Οπτικής του, και βρέθηκαν ενδείξεις ότι το σχήμα του είναι δίλοβο, οπότε μπορεί να είναι στην πραγματικότητα δύο αστεροειδείς που συγκρατούνται σε επαφή από την ελαφρά τους βαρύτητα. Πέρα από αυτό ανιχνεύθηκε ένας δορυφόρος του Έκτορος σε απόσταση περίπου 1.000 χιλιομέτρων από το δίλοβο. Ο δορυφόρος αυτός φαίνεται να έχει διαστάσεις περί τα 12 χιλιόμετρα και ονομάσθηκε προσωρινά **S/2006 (624) 1**. Τον Μάρτιο του 2017 ο δορυφόρος πήρε την επίσημη ονομασία **Σκαμάνδριος** από τον ομώνυμο Τρώα ήρωα. Ο Έκτωρ είναι μέχρι σήμερα ο μοναδικός γνωστός διπλός αστεροειδής στην ηγούμενη υποομάδα της Τρωικής Ομάδας. Η μάζα του εκτιμάται στους περίπου 14 τετράκις εκατομμύρια τόνους. Ο Έκτωρ περιστρέφεται γύρω από τον εαυτό του μία φορά κάθε 6 ώρες και 55 λεπτά. Πρόκειται για σώμα με γεωμετρική λευκαύγεια 0,087. Ανήκει στον φασματικό τύπο D των αστεροειδών (σκούροι με κοκκινωπή απόχρωση). Η μέση θερμοκρασία στην επιφάνειά του δεν υπερβαίνει τους –150 °C.

Δείτε επίσης
------------

* Κατάλογος τρωικών αντικειμένων Δία (ελληνικό στρατόπεδο)

Παραπομπές
----------

1. ↑  *JPL Small-Body Database*. 2000624.
2. ↑  
«JPL Small-Body Database Browser: 624 Hektor (1907 XM)» (5 September 2008 last obs). Ανακτήθηκε στις 1 Νοεμβρίου 2008.
3. ↑  (624) Έκτωρ και Σκαμάνδριος

Εξωτερικοί σύνδεσμοι
--------------------

* Προσομοίωση τροχιάς (Java Applet)

  


Αστεροειδείς| 623 Χίμαιρα | 624 Έκτωρ | 625 Ξενία |
Το **Bugsense** ήταν αναλυτής σφαλμάτων για κινητά τηλέφωνα. Σκοπός του ήταν η συλλογή και η ανάλυση αναφορών σφαλμάτων, της απόδοση και της ποιότητα των εφαρμογών σε κινητά.Εν τέλει προωθούσε τα τελικά δεδομένα στους δημιουργούς αυτών των εφαρμογών για να ενεργήσουν βάσει αυτών. Οι υποστηριζόμενες πλατφόρμες περιλάμβαναν Android, iOS, Windows Phone, Windows 8 και HTML 5.

Ιστορία
-------

Η εταιρεία ιδρύθηκε το 2011 από τον Ιωάννη Βλαχογιάννη και τον Παναγιώτη Παπαδόπουλο. Τα αρχικά κεφάλαια αποκτήθηκαν από την Silicon Valley Greek Seed Funding Group. Το Bugsense επεκτάθηκε για να υποστηρίζει περισσότερους από 30.000 προγραμματιστές και εταιρείες, συμπεριλαμβανομένων των Samsung, SoundCloud και Trulia  και είχε μερίδιο αγοράς 3,43% όλων των εφαρμογών. Τον Σεπτέμβριο του 2013, η Bugsense εξαγοράστηκε από την Splunk.

Παραπομπές
----------

1. ↑  Albright, S. (2012, March 13). *Bugsense: Must Have Tool For Android Developers.* at PB Android. Retrieved January 2, 2014.
2. ↑  Sæther, P. O. (n.d.). *Live crash reports for your apps using BugSense* at Breathing Tech. Retrieved January 2, 2014.
3. ↑  N,E. (2012, April 10). *Fighting bugs of all kinds. An interview with bugsense and its journey to success. Αρχειοθετήθηκε 2016-03-03 στο Wayback Machine.* Retrieved January 2, 2014.
4. ↑  «Angel.co - BugSense».
5. ↑  (2014, January 5). *Appbrain.com* Retrieved January 5, 2014
6. ↑  (2013, September 16). Press Release*The Wall Street Journal[*νεκρός σύνδεσμος*]* at *The Wall Street Journal* Retrieved January 2, 2014
Ο **Ισπανικός Κύκλος των Φίλων της Ευρώπης** (*Círculo Español de Amigos de Europa*, CEDADE) ήταν νεοναζιστικός ισπανικός σύλλογος που μετεξελίχθηκε σε πολιτικό κόμμα. Δημιουργήθηκε στη Βαρκελώνη το 1966 από τον Λεόν Ντεγκρέλ και τον Ότο Σκορτσένυ και διαλύθηκε το 1993. Το CEDADE αποτελούσε ισπανικό διεθνές πολιτικό δίκτυο διάδοσης του νεοναζισμού στην Ευρώπη.

Ξεκίνησε αρχικά το 1966, φαινομενικά ως σύλλογος για την κριτική του Ρίχαρντ Βάγκνερ, και αργότερα πήρε νεοναζιστική διάσταση, επηρεασμένος από τον Ότο Σκορτσένυ, ο οποίος ήταν ιδρυτικό μέλος. Με την συμμετοχή του Λέον Ντεγκρέλ, έγινε μια ομάδα μελέτης και εκδοτικός οίκος για θέματα που σχετίζονται με τον ναζισμό και τον ρεβιζιονισμό του Ολοκαυτώματος. Αρχικά με επικεφαλής τον Άνχελ Ρικότε (Ángel Ricote), η ομάδα είδε τον ιταλικό φασισμό ως έμπνευση, αλλά κάτω από τον Πέδρο Απαρίκιο (Pedro Aparicio) κινήθηκε προς ναζιστικές θέσεις. Δημιούργησε ομάδες στη Ευρώπη -συγκεκριμένα στη Γαλλία- και στη Λατινική Αμερική και καταγράφηκε ως πολιτικό κόμμα το 1979 υπό την ονομασία Partido Europeo Nacional Revolucionario (Εθνικό Επαναστατικό Κόμμα), αν και η πρωτοβουλία αυτή δεν επιδιώχθηκε και διαλύθηκε το 1993. 

Ως εκδοτικός οίκος, το CEDADE συνέχισε να αναπτύσσεται και σύντομα δημοσίευσε μια σειρά βιβλίων στην Αυστρία και τη Γερμανία χρησιμοποιώντας το όνομα Ediciones Wotan.

Ηγετικά πρόσωπα
---------------

* Jorge Mota, 1970
* Pedro Varela, 1978
* Ramón Bau,

Πηγές
-----

1. ↑  Is europe on the right path?
2. ↑   .  Missing or empty `|title=` (βοήθεια) «Αρχειοθετημένο αντίγραφο». Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 26 Φεβρουαρίου 2018. CS1 maint: Unfit url (link)
3. ↑
4. 1 2  Πρότυπο:Cita noticia
5. ↑  Lista electoral de Estado Nacional Europeo Αρχειοθετήθηκε 2014-04-07 στο Wayback Machine. — Elecciones generales de 2000
6. ↑  Holocaust Denial as an International Movement

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 151156375
* BNE: XX123702

 |

 |
Η **Μελπομένη (Melpomene)** είναι ένας μεγάλος και φωτεινός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,51. Ανακαλύφθηκε το 1852 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα μιας από τις εννέα Μούσες της αρχαίας ελληνικής μυθολογίας.

Η μέση διάμετρος της Μελπομένης υπολογίσθηκε σε 140,6 χλμ. (150 επί 125), ενώ η μάζα της εκτιμάται σε 2,9 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Μελπομένης εκτιμάται σε 3,9 cm/sec², δηλαδή η βαρύτητα εκεί είναι 250 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 74,3 m/sec.

Ο φασματικός τύπος της Μελπομένης είναι **S** (λιθώδης), αλλά περιέχει και μέταλλα. Το άλβεδό της είναι 0,223 και η μέση θερμοκρασία στην επιφάνειά της εκτιμάται σε 96 βαθμούς Κελσίου κάτω από το μηδέν.

Η Μελπομένη περιστρέφεται γύρω από τον εαυτό της μία φορά κάθε 11 ώρες και 34 λεπτά.

Σε επιπρόσθηση αστέρα από τη Μελπομένη, που σημειώθηκε στις 11 Δεκεμβρίου 1978, ανιχνεύθηκε με πιθανότητα δορυφόρος της με ελάχιστη διάμετρο 37 χλμ.. Ωστόσο, όταν η Μελπομένη παρατηρήθηκε με το Διαστημικό Τηλεσκόπιο Χαμπλ το 1993, δεν ανιχνεύθηκε δορυφόρος, απλώς επιβεβαιώθηκε το επίμηκες σχήμα της.

Παραπομπές
----------

1. ↑  *JPL Small-Body Database*. 2000018.

Εξωτερικοί σύνδεσμοι
--------------------

* Προσομοίωση τροχιάς (Java Applet)

  


Αστεροειδείς| 17 Θέτις | 18 Μελπομένη | 19 Φορτούνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Ερμιόνη (Hermione)** είναι ένας από τους μεγαλύτερους αστεροειδείς της Κύριας Ζώνης Αστεροειδών, κινούμενος στο εξωτερικό άκρο της (ανήκει στην «Ομάδα της Κυβέλης»), με απόλυτο μέγεθος (όπως ορίζεται για το Ηλιακό Σύστημα) 7,31. Ανακαλύφθηκε το 1872 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ΗΠΑ), και έλαβε το όνομα της κόρης του Μενελάου και της Ωραίας Ελένης στην ελληνική μυθολογία. Τρεις επιπροσθήσεις αστέρων από την Ερμιόνη έχουν παρατηρηθεί, η τελευταία τον Φεβρουάριο 2004.

Φυσικά χαρακτηριστικά
---------------------

Η Ερμιόνη έχει ένα δίλοβο σχήμα, όπως διακρίνεται στις εικόνες που αποκτήθηκαν με το Τηλεσκόπιο Κεκ από τον Δεκέμβριο 2003 και μετά. Σύμφωνα με το καλύτερο πρότυπο, το σχήμα της μπορεί να προσομοιωθεί με δύο μερικώς αλληλοεπικαλυπτόμενες σφαίρες με ακτίνες 80 και 60 χιλιομέτρων, των οποίων τα κέντρα απέχουν μεταξύ τους 115 χλμ. Οι διαστάσεις της Ερμιόνης που δίνονται σε διάφορες πηγές είναι είτε 268×186×183 χλμ. είτε 254 ± 4 × 125 ± 9 χλμ. Η μάζα της εκτιμάται σε 5,4 τετράκις εκατομμύρια τόνους, καθώς η μέση πυκνότητά της είναι μικρή, περίπου 1,8 gr/cm³. Η μέση επιτάχυνση της βαρύτητας στον ισημερινό της Ερμιόνης εκτιμάται σε 2,2 cm/sec², δηλαδή η βαρύτητα εκεί είναι 445 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 75 m/sec (270 χιλιόμετρα την ώρα).

Ο φασματικός τύπος της Ερμιόνης είναι **C** (ανθρακούχος), με γεωμετρικό άλβεδο 0,048. Η μέση θερμοκρασία στην επιφάνειά της εκτιμάται σε 121 περίπου βαθμούς Κελσίου κάτω από το μηδέν, αλλά η μέγιστη μπορεί να φθάσει τους -44 βαθμούς C.

Η Ερμιόνη περιστρέφεται γύρω από τον εαυτό της μία φορά κάθε 5 ώρες και 33 λεπτά.

Φυσικός δορυφόρος
-----------------

Στις 28 Σεπτεμβρίου 2002 ανακαλύφθηκε ένας φυσικός δορυφόρος της Ερμιόνης από εικόνες που αποκτήθηκαν με το Τηλεσκόπιο Κεκ ΙΙ. Ο δορυφόρος δεν έχει ακόμα επίσημο όνομα και είναι γνωστός με το προσωρινό όνομα **S/2002 (121) 1**, αλλά μια ομάδα αστρονόμων έχει προτείνει το όνομα «Λαφαγιέτ» (*LaFayette*). Η τροχιά του δορυφόρου γύρω από την Ερμιόνη είναι κυκλική ή σχεδόν κυκλική, με ακτίνα 768 ± 11 χλμ. Ο δορυφόρος εκτελεί μία πλήρη περιφορά γύρω από την Ερμιόνη κάθε 2 γήινες ημέρες 13 ώρες και 58 λεπτά. Οι διαστάσεις του εκτιμώνται σε 12 ± 4 χλμ. ενώ η μάζα του σε 1,6 τρισεκατομμύριο τόνους.

Παραπομπές
----------

1. ↑  *JPL Small-Body Database*. 2000121.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 120 Λάχεσις | 121 Ερμιόνη | 122 Γκέρντα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Θηρεσία (Theresia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,19. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από την αυτοκράτειρα Μαρία Θηρεσία.

Φυσικά χαρακτηριστικά
---------------------

Η μέση διάμετρος της Θηρεσίας υπολογίζεται σε 28 χιλιόμετρα, ενώ η μάζα της εκτιμάται σε 22 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,193 (από δεδομένα του IRAS). Είναι άγνωστο αν και με ποια περίοδο περιστρέφεται η Θηρεσία γύρω από τον εαυτό της. Η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000295.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 294 Φελίτσια | 295 Θηρεσία | 296 Φαέθουσα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Οι **Bowling for Soup** είναι πανκ συγκρότημα από το Τέξας που δημιουργήθηκε το 1994. Το συγκρότημα είναι γνωστό από τα hit singles του Girl all the bad guys want, Almost και High school never ends. Έχουν βγάλει 7 studio albums και 1 live album, ενώ συνολικά έχουν πουλήσει πάνω από 2.000.000 δίσκους παγκόσμια.

Ιστορία
-------

Οι Bowling for soup έγιναν γνωστοί από το 2ο τους άλμπουμ με όνομα Drunk enough to Dance και πιο συγκεκριμένα με το τραγούδι τους Girl all the bad guys want, αφού με αυτό κέρδισαν το 2003 ένα Grammy Award.

Η επιτυχία τους συνεχίστηκε το 2004 με το άλμπουμ τους A hangover you don't deserve που έγινε χρυσός στις Η.Π.Α. και πούλησε γύρω στους 800.000 δίσκους παγκοσμίως. Από το άλμπουμ ξεχώρισαν τα singles Almost και 1985.

Το 2006, κυκλοφόρησαν το άλμπουμ *The Great Burrito Excortion Case*. Είχαν δηλώσει πως θα ονομαζόταν *All My Rowdy Friends Are Still Intoxicated* ή *We're Not Fat, We Just Have Small Heads*, άλλα τελικά επέλεξαν τον τίτλο *The Great Burrito Excortion Case*. Το άλμπουμ έφτασε στην θέση 88 στα BillBoard Top 200 Albums. Το τραγούδι High School never Ends έκανε μεγάλη επιτυχία στις Η.Π.Α. και ανέβηκε στην θέση 40 στα βρετανικά charts. 

Το 2008 έβγαλαν το live album με το όνομα *Bowling for soup: Live and very attractive*, το οποίο έχει τραγούδια σε live εκτελέσεις από τα 6 αλμπουμ τους. 

Το 2009 έβγαλαν το άλμπουμ Sorry For Partyin. Τα singles My Wena και No hablo Ingles σημείωσαν μεγάλη επιτυχία, ενώ το άλμπουμ τους έφτασε στην θέση 47 στα USA Rock Albums.
Cosplayers στο πάρκο Φλοίσβου στην Αθήνα το 2012, με κοστούμια εμπνευσμένα από την ταινία *Alice in Wonderland*
Παίκτρια cosplay (νικήτρια του διαγωνισμού Comicdom 2013) δίνει συνέντευξη στο MTV Ελλάδος κατά τη διάρκεια του διαγωνισμού Comicdom 2012, στην Αθήνα
Το **cosplay** (ιαπωνικά: コスプレ, Λατινισμός Χέπμπορν: kosupure), από τη σύμπτυξη των αγγλικών λέξεων **costume play**, είναι παράσταση μίμησης κοστούμια χαρακτήρων από διάφορα είδη τέχνης, συνήθως βιντεοπαιχνιδιών, κόμικ, μάνγκα ή άνιμε.

Είναι φαινόμενο περισσότερο συνηθισμένο στην Ιαπωνία, την Αμερική και τη δυτική Ευρώπη, από τα τέλη του 20ού αιώνα μέχρι σήμερα.

Χαρακτηριστικά
--------------

Πολλές φορές μπερδεύεται με τις απόκριες και το Halloween, ωστόσο δεν σχετίζεται με αυτά τα γεγονότα. Τα κοστούμια cosplay είναι υψηλής ποιότητας και τιμής, και θεωρούνται σπάνια και δυσεύρετα. Σε αντίθεση με τις αποκριάτικες ενδυμασίες, τα κοστούμια του cosplay αποτυπώνουν την κάθε λεπτομέρεια της φιγούρας από την οποία αντλούν έμπνευση, και χρησιμοποιούνται σε διαγωνισμούς και εκδηλώσεις, ακόμα και για επαγγελματικούς σκοπούς.

Παραπομπές
----------

1. ↑  «Washingtonpost.com: What Would Godzilla Say?». *www.washingtonpost.com*. Ανακτήθηκε στις 5 Απριλίου 2017.
2. ↑  «Taylor's Cosplay - Dress to Impress». *www.hanovercounty.gov* (στα Αγγλικά). Αρχειοθετήθηκε από το πρωτότυπο στις 11 Δεκεμβρίου 2016. Ανακτήθηκε στις 5 Απριλίου 2017.
Οι Ομηρικοί Ύμνοι αποτελούν μια συλλογή αρχαίων ελληνικών ύμνων σε μέτρο δακτυλικό εξάμετρο, το ίδιο που χρησιμοποιείται στην Ιλιάδα και την Οδύσσεια. Στην Αρχαιότητα, οι ύμνοι αυτοί αποδίδονταν στον Όμηρο: η πρώτη αναφορά σε αυτούς σε γραπτό κείμενο γίνεται από τον Θουκυδίδη (iii.104). Ορθώς ο Wolf στα *Prolegomena ad* *Homerum* έβγαλε το συμπέρασμα ότι αυτοί οι ύμνοι χρησίμευαν στους ραψωδούς ως προεισαγωγή στις επικές απαγγελίες. 

Οι παλαιότεροι από αυτούς γράφτηκαν κατά τον 7ο αιώνα π.Χ. κι έτσι βρίσκονται ανάμεσα στα αρχαιότερα μνημεία της ελληνικής λογοτεχνίας. Παρά το γεγονός ότι οι περισσότεροι **Ομηρικοί ύμνοι** γράφτηκαν κατά την Αρχαϊκή περίοδο (7ος-6ος αιώνας π.Χ.), μερικοί θεωρούνται ως έργα της Ελληνιστικής Περιόδου.

Οι ύμνοι ποικίλουν σε μέγεθος: κάποιοι είναι σύντομοι και τελειώνουν σε τρεις ή τέσσερις σειρές, ενώ άλλοι καλύπτουν μέχρι και πεντακόσιους στίχους. Οι μεγαλύτεροι ύμνοι περιλαμβάνουν επίκληση, εγκώμιο και αφήγηση, κάποιες φορές εκτεταμένη. Τα περισσότερα σωζόμενα χειρόγραφα από τα Βυζαντινά χρόνια ξεκινούν με τον Τρίτο Ύμνο. Μια τυχαία ανακάλυψη το 1777, στη Μόσχα, έφερε στο φως τους δυο ύμνους που βρίσκονται στην αρχή της συλλογής, τον Ύμνο προς το Διόνυσο και τον Ύμνο προς τη Δήμητρα. Περιέχονται σε ένα μοναδικό χειρόγραφο του 15ου αιώνα και σώζονται σε αποσπασματική μορφή.

Οι 33 ύμνοι είναι αφιερωμένοι στους εξέχοντες θεούς της Ελληνικής μυθολογίας, μερικοί από τους οποίους είναι:

* Αφροδίτη
* Απόλλων
* Άρης
* Ασκληπιός
* Άρτεμις
* Αθηνά
* Ερμής
* Εστία
* Κυβέλη
* Διόνυσος
* Δήμητρα
* Διόσκουροι, Κάστωρ και Πολυδεύκης
* Γαία
* Ήλιος
* Ήρα
* Ηρακλής
* Ήφαιστος
* Πάνας
* Ποσειδώνας
* Πύθιος Απόλλων
* Σελήνη
* Ζευς

Βιβλιογραφία
------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Ομηρικοί Ύμνοι** |

* Ομηρικοί Ύμνοι –μετάφραση, πρόλογος και σχόλια,Ελένη Λαδιά Δημήτρης Παπαδίτσας –Εκδόσεις Καρδαμίτσα (1985), Βιβλιοπωλείον της Εστίας (1997-2002-2003-2005-2006)

  



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Έργα του Ομήρου |
| --- |
|  |
| Πιθανά έργα | 
* *Βατραχομυομαχία*
* *Κέρκωπες*
* *Κύπρια Έπη*
* *Ομηρικά επιγράμματα* (Κάμινος)
* *Επίγονοι*
* *Ομηρικοί Ύμνοι*
* *Ιλιάδα*
* *Μικρά Ιλιάς*
* *Μαργίτης*
* *Νόστοι*
* *Οδύσσεια*
* *Οιχαλίας άλωσις*
* *Φωκαΐς*
* *Θηβαΐς*
 |  |
|  |
| Σχετικά | 
* *Βίος Ομήρου*
* *Αγών Oμήρου και Ησιόδου*
* Αρκτίνος
* Ομηρίδες
 |
|  |
| 
 Πολυμέσα σχετικά με το θέμα  Όμηρος στο Wikimedia Commons |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 187475186
* **ΕΒΕ**: 9227
* LCCN: n82234462
* GND: 4161028-3
* SUDOC: 031335470
* BNF: cb122570297 (data)
* BIBSYS: 90033489
* NLA: 35914258
* BNE: XX3573655

 |

 |
Η **Λαυρεντία (Laurentia)** είναι ένας μεγάλος και σκουρόχρωμος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 8,83. Ανακαλύφθηκε το 1876 από τους Γάλλους αστρονόμους Πωλ και Προσπέρ Ανρί, που παρατηρούσαν από το Παρίσι, και έλαβε το όνομά του από τον ερασιτέχνη αστρονόμο Α. Λωράν (A. Laurent), που είχε ανακαλύψει τον αστεροειδή 51 Νεμάουζα.

Μία επιπρόσθηση αστέρα από τον αστεροειδή αυτόν έχει καταγραφεί μέχρι σήμερα: στις 21 Νοεμβρίου 1999 από την Αλμπέρτα του Καναδά.

Φυσικά χαρακτηριστικά
---------------------

Η μέση διάμετρος της Λαυρεντίας εκτιμάται σε 99,1 χλμ. Ο φασματικός της τύπος είναι **ST** (μεταξύ S και T), ενώ το άλβεδό της είναι 0,053. Η Λαυρεντία περιστρέφεται γύρω από τον εαυτό της μία φορά κάθε 11 ώρες και 52 λεπτά.

Παραπομπές
----------

1. ↑  *JPL Small-Body Database*. 2000162.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 161 Αθώρ | 162 Λαυρεντία | 163 Ηριγόνη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |